اینگیلتره‌نین آوروپا بیرلیگین‌دن آیریلماسینا باغلی مذاکیره‌لری باشلادی.
اینگیلتره بریکسیت ناظیری دیوید دویس ایله آوروپا بیرلیگی بریکسیت نماینده‌سی میشل بارنیر بریکسیت دانیشیق‌لاری اوچون بلژیک‌ین پایتختی بروکسل‌ده بیر آرایا گلدی.
آوروپا بیرلیگی‌نین، اینگیلتره‌نین اوّلکی مسئولیت‌لرینی گؤره 60 میلیارد آورولوق بیر فاکتورا اؤدمه‌سی لازیم اولدوغونو مدافعه ائتمه‌سی، مذاکیره‌لردکی ان مجبور ائدیجی موضوعلاردان بیری اولا‌راق اؤنه چیخیر.
اینگیلتره‌ده یاشایان آوروپا بیرلیگی وطنداش‌لاری ایله آوروپا بیرلیگی اؤلکه‌لرینده یاشایان اینگیلیس‌لرین وضعیتی و شما‌لی ایرلند ایله ایرلند جمهوریتی آراسین‌داکی مرز ده اهمیت‌لی بیر باشقا مذاکیره موضوعسو.
کئچن ایل ژوئن آییندا ائدیلن رفراندوملا آوروپا بیرلیگین‌دن آیریلما قراری آلان اینگیلتره، لیزبون موقاویله‌سی‌نین 50ینجی ماده‌سینی ایشله‌ده‌رک آیری‌لیق مدتینی رسمن باشلاتمیشدی.
